Z A P I S N I K
5. sjednice Vijeća Mjesnog odbora Kozari Putevi održane 14. listopada 2025. 
Zagreb, III. Kozari put III. odvojak 2 s početkom u 19,30 sati

Nazočni članovi Vijeća:
Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić.

Odsutni članovi Vijeća: -

Predsjedava gospodin Filip Knežević, predsjednik Vijeća.

Zapisnik vodi: Marijana Karlović, potpredsjednica Vijeća

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Predsjednik Vijeća daje zapisnik 4. sjednice na verifikaciju.
Vijeće prihvaća tekst Zapisnika 4. sjednice Vijeća, bez izmjena.

Na prijedlog predsjednika Vijeće jednoglasno utvrđuje


DNEVNI  RED

	1. 
	Plan malih komunalnih akcija Mjesnog odbora Kozari Putevi za 2026. godinu – donošenje zaključka

	2. 
	Prijedlog zaključka o osiguravanju sredstava za realizaciju Plana potreba za 2026

	3. 
	Prijedlog zaključka o davanju mišljenja o zakupima i mogućnosti raspolaganjem zemljišta – k.č. 2956/8, 2961 i 2964/2 k.o. Peščenica

	4. 
	Zaključci o aktualnoj komunalnoj i prometnoj problematici – donošenje zaključaka

	5. 
	Pitanja, prijedlozi i obavijesti




Ad1. Plan malih komunalnih akcija Mjesnog odbora Kozari Putevi za 2026. godinu – donošenje zaključka

Predsjednik Vijeća, Filip Knežević izvješćuje vijećnike o Planu malih komunalnih akcija Mjesnog odbora Kozari Putevi za 2026. godinu
Otvara raspravu:

U raspravi sudjeluju: Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić, 

Vijeće jednoglasno donosi

Zaključak o donošenju Plan malih komunalnih akcija Mjesnog odbora Kozari Putevi za 2026. godinu – donošenje zaključka

(Zaključak se prilaže ovom zapisniku i njegov je sastavni dio.)
Ad2. Prijedlog zaključka o osiguravanju sredstava za realizaciju Plana potreba za 2026

Predsjednik Vijeća, Filip Knežević izvješćuje vijećnike o osiguravanju sredstava za realizaciju Plana potreba za 2026 godini.
Otvara raspravu:

U raspravi sudjeluju: Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić, 

Vijeće jednoglasno donosi

Zaključak  o osiguravanju sredstava za realizaciju Plana potreba za 2026

(Zaključak se prilaže ovom zapisniku i njegov je sastavni dio.)

Ad3. Prijedlog zaključka o davanju mišljenja o zakupima i mogućnosti raspolaganjem zemljišta – k.č. 2956/8, 2961 i 2964/2 k.o. Peščenica

Predsjednik Vijeća, Filip Knežević izvješćuje vijećnike da je pristigao jedan zahtjev za očitovanje o utvrđivanju građevinske čestice, te da se Vijeće mora očitovati dali je suglasno s raspolaganjem predmetne čestice 1529 k.o. Žitnjak.
Otvara raspravu:

U raspravi sudjeluju: Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić, 

Vijeće jednoglasno donosi

Zaključak  o davanju mišljenja o zakupima i mogućnosti raspolaganjem zemljišta – k.č. 2956/8, 2961 i 2964/2 k.o. Peščenica

(Zaključak se prilaže ovom zapisniku i njegov je sastavni dio.)

Ad4. Zaključci o aktualnoj komunalnoj i prometnoj problematici – donošenje zaključaka

Predsjednik Vijeća, Filip Knežević izvješćuje vijećnike o trenutnim radovima koji se izvode na području Mjesnog odbora Kozari Putevi.

U raspravi nitko ne sudjeluje.

Zaključci  o aktualnoj komunalnoj i prometnoj problematici – donošenje zaključaka

(Zaključak se prilaže ovom zapisniku i njegov je sastavni dio.)

Ad5. Pitanja, prijedlozi i obavijesti

Predsjednik Vijeća Filip Knežević, izvještava nazočne vijećnike s radom između dviju sjednica.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
[bookmark: _GoBack]Sjednica je završila u 20:00 sati.

KLASA: 024-08/25-003/1813
URBROJ: 251-13-11-5/006-25-2
Zagreb, 14. listopada 2025.

Zapisnik uredila:
Marijana Karlović


Predsjednik
Vijeća Mjesnog odbora Kozari Putevi

Filip Knežević


Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22) Vijeće Mjesnog odbora Kozari Putevi, na 5. sjednici, 14. listopada 2025., donijelo je
Plan malih komunalnih akcija
Mjesnog odbora Kozari Putevi za 2026. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Kozari Putevi, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 36.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2026., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2026.

KLASA: 024-08/25-003/1813
URBROJ: 251-13-11-5/006-25-3
Zagreb, 14. listopada 2025.
Predsjednik Vijeća
 Mjesnog odbora Kozari Putevi

Filip Knežević




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Kozari Putevi na 5. sjednici, 14. listopada 2025, donijelo je


Z A K L J U Č A K
o osiguravanju sredstava za realizaciju Plana potreba za aktivnostima, programima i projektima unapređenja kvalitete života građana Mjesnog odbora Kozari Putevi za 2026. godinu

1. Vijeće Mjesnog odbora Kozari Putevi predlaže da se u narednom proračunsko razdoblju za 2026. osiguraju sredstva za realizaciju Plana potreba za aktivnostima, programima i projektima unapređenja kvalitete života građana Mjesnog odbora Kozari Putevi u 2026.  u iznosu od 4.000,00 eura.
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.



KLASA:024-08/25-003/1813
URBROJ:251-13-11-5/006-25-4
Zagreb, 14. listopada 2025. 



Predsjednik Vijeća
Mjesnog odbora Kozari Putevi

   Filip Knežević




Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Kozari Putevi na 5. sjednici, 14. listopada 2025, donijelo je


Z a k l j u č a k
o raspolaganju zemljištem k.č. 1529 k.o. Žitnjak


1. Vijeće Mjesnog odbora Kozari Putevi, u postupku davanja očitovanja o zahtjevu iz dopisa Gradskog ureda za upravljanje imovinom i stanovanje KLASA: 940-01/25-003/341; URBROJ: 251-11-23-1/003-25-5 od 06.10.2025., suglasno je s raspolaganjem zemljištem k.č. 1529 k.o. Žitnjak jer korištenje navedenog zemljišta nije predviđeno planovima ili programima mjesne samouprave te se ne planira uvrstiti u planove i programe mjesne samouprave (plan komunalnih aktivnosti, plan malih komunalnih akcija  i dr.). 

2. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.




KLASA: 024-08/25-03/1813
URBROJ: 251-13-11-11/006-25-5
Zagreb, 14. listopada 2025. 




Predsjednik Vijeća                                                                                                         
  Mjesnog odbora Kozari Putevi

Filip Knežević



